**รายงานการประชุมสภาองค์การบริหารส่วนตำบลนาสิงห์**

**สมัยสามัญ สมัยที่ 3 ครั้งที่ 2**

**ประจำปีงบประมาณ 2566**

**วันที่ 29 เดือน สิงหาคม พ.ศ.2566**

**ณ ห้องประชุมองค์การบริหารส่วนตำบลนาสิงห์**

**---------------------------**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายเดช ติดมา | ประธานสภาองค์การบริหารส่วนตำบล | เดช ติดมา |
| 2 | นายนิจมนตรี ทุมจันทร์ | รองประธานสภาฯ | นิจมนตรี ทุมจันทร์ |
| 3 | นายกฤษณะ ไกรรัตน์ | เลขานุการสภาฯ | กฤษณะ ไกรรัตน์ |
| 4 | นางสาวแววตา ก้อนบุญใส | สมาชิกสภา อบต. หมู่ที่ 2 | แววตา ก้อนบุญใส |
| 5 | นายแทน ไกรรัตน์ | สมาชิกสภา อบต. หมู่ที่ 3 | แทน ไกรรัตน์ |
| 6 | นายจันทร์ศรี คำโคตร | สมาชิกสภา อบต. หมู่ที่ 4 | จันทร์ศรี คำโคตร |
| 7 | นายมีชัย นาเวียง | สมาชิกสภา อบต. หมู่ที่ 5 | มีชัย นาเวียง |
| 8 | นายจิตรกร จันสี | สมาชิกสภา อบต. หมู่ที่ 8 | จิตรกร จันสี |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายประหยัด จะหลาบหลอง | นายกองค์การบริหารส่วนตำบล | ประหยัด จะหลาบหลอง |
| 2 | นายสมศักดิ์ ทองอุ่น | รองนายกองค์การบริหารส่วนตำบล | สมศักดิ์ ทองอุ่น |
| 3 | นายสุรพล นันทา | เลขานุการนายกฯ | สุรพล นันทา |
| 4 | นางสาววันเพ็ญ ฉั่นพัฒนาพงศ์ | ปลัดองค์การบริหารส่วนตำบล | วันเพ็ญ ฉั่นพัฒนาพงศ์ |
| 5 | นายนรินทร์ ศรีอุทา | รองปลัดองค์การบริหารส่วนตำบล | นรินทร์ ศรีอุทา |
| 6 | นางปาริชาติ ใจศรี | หัวหน้าสำนักปลัด | ปาริชาติ ใจศรี |
| 7 | นางกรณิศ พินะสา | ผอ. กองคลัง | กรณิศ พินะสา |
| 8 | นางมลิวรรณ ประชาชัย | ผอ. กองการศึกษาฯ | มลิวรรณ ประชาชัย |
| 9 | นางสาวสโรชา ชัยโคตร | ผอ. กองสวัสดิการสังคม | สโรชา ชัยโคตร |
| 10 | นายเพชร ลามคำ | นักวิเคราะห์นโยบายและแผน | เพชร ลามคำ |

-2-

**เริ่มประชุมเวลา 09.00 น.**

 เมื่อถึงเวลาประชุมเลขานุการสภาองค์การบริหารส่วนตำบล ได้ตรวจรายชื่อผู้ที่ได้ลงชื่อไว้ปรากฏว่ามีสมาชิกมาประชุม จำนวน 8 คน ผู้เข้าร่วมประชุม จำนวน 10 คน เป็นอันว่าครบองค์ประชุมแล้วให้สัญญาณเรียกสมาชิกเข้าห้องประชุม โดย นายเดช ติดมา ตำแหน่งประธานสภาองค์การบริหารส่วนตำบล ทำหน้าที่เป็นประธานในที่ประชุม

ประธานได้ตรวจนับองค์ประชุมอีกครั้งหนึ่ง และเมื่อครบองค์ประชุมจึงได้กล่าวเปิดประชุม และดำเนินการตามระเบียบวาระการประชุมที่กำหนดไว้ดังต่อไปนี้

**ระเบียบวาระที่ 1** **เรื่องที่ประธานแจ้งต่อที่ประชุม**

ประธาน 1.1 การนัดประชุมสภาองค์การบริหารส่วนตำบล สมัยสามัญ สมัยที่ 3 ครั้งที่ 2 ประจำปี 2566 ในวันที่ 29 สิงหาคม 2566

 ตามหนังสือที่ บก 77301/ว022 ลงวันที่ 22 สิงหาคม 2566 ได้แจ้งนัดประชุมสภาองค์การบริหารส่วนตำบล สมัยสามัญ สมัยที่ 3 ครั้งที่ 2 ประจำปีงบประมาณ 2566 ในวันที่ 29 สิงหาคม 2566 เวลา 09.00 น. เป็นต้นไป

 ณ ห้องประชุมองค์การบริหารส่วนตำบลนาสิงห์ เพื่อพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2567 ในวาระที่ 2 (ขั้นแปรญัตติ) และในวาระที่ 3 (ขั้นลงมติ) ตามลำดับ ปรากฏตามระเบียบวาระการประชุมฯ ที่จัดส่งไปพร้อมกับสำเนารายงานการประชุมของคณะกรรมการแปรญัตติในการพิจารณาร่างข้อบัญญัติงบประมาณรายจ่ายประจำปีดังกล่าว และสมาชิกทุกท่านได้รับไปแล้ว จึงแจ้งให้ทราบโดยทั่วกันอีกครั้ง

 1.2 โครงการอนุรักษ์พันธ์ปลาน้ำจืด ประจำปีงบประมาณ 2566

 ด้วยองค์การบริหารส่วนตำบลนาสิงห์จะดำเนินโครงการอนุรักษ์พันธ์ปลาน้ำจืด ประจำปีงบประมาณ 2566 ในวันที่ 31 สิงหาคม 2566 เวลา 09.00 น. เป็นต้นไป ณ ที่สาธารณะสระหลวง หมู่ที่ 6 (ข้าง รพ.สต.) ขอให้ทุกท่านเข้าร่วมโดยพร้อมเพรียงกันครับ

 1.3 โครงการซ้อมแผนป้องกันและระงับอัคคีภัยในสถานศึกษา ประจำปีงบประมาณ 2566

 ด้วยองค์การบริหารส่วนตำบลนาสิงห์จะจัดโครงการซ้อมแผนและระงับอัคคีภัยในสถานศึกษา ประจำปีงบประมาณ 2566 ในวันที่ 1 กันยายน 2566 เวลา 13.00 น. เป็นต้นไป ณ โรงเรียนบ้านนาทราย ขอเชิญทุกท่านเข้าร่วมโครงการด้วยครับ

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบล สมัยสามัญ สมัยที่ 3 ครั้งที่ 1 ประจำปีงบประมาณ 2566 เมื่อวันที่ 15 สิงหาคม 2566**

ประธาน ตามสำเนารายงานการประชุมครั้งดังกล่าวที่ผ่านมา ซึ่งคณะกรรมการตรวจรายงานการประชุมฯ ได้ตรวจสอบไปแล้ว และได้จัดทำสำเนาปิดไว้ที่บอร์ดประชาสัมพันธ์หน้าสำนักงานองค์การบริหารส่วนตำบล และห้องกิจการสภาองค์การบริหารส่วน

ตำบล เพื่อให้สมาชิกได้ตรวจดูนั้น ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร

-3-

ที่ประชุม มีมติที่ประชุมรับรองรายงานการประชุมสภาองค์การบริหารส่วนตำบล สมัยสามัญ สมัยที่ 3 ครั้งที่ 1 ประจำปีงบประมาณ 2566 เมื่อวันที่ 15 สิงหาคม 2566 โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม

**ระเบียบวาระที่ 3 เรื่องเสนอเพื่อพิจารณา**

 **3.1 พิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2567**

 **3.1.1 ในวาระที่ 2 (ขั้นแปรญัตติ)**

ประธาน ตามมติที่ประชุมสภาองค์การบริหารส่วนตำบลนาสิงห์ ในการประชุมสมัยสามัญ สมัยที่ 3 ครั้งที่ 1 ประจำปีงบประมาณ 2566 เมื่อวันที่ 15 สิงหาคม 2566 ได้รับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2567 และได้ตั้งคณะกรรมการแปรญัตติพร้อมทั้งได้กำหนดเวลาเสนอคำแปรญัตติต่อกรรมการแปรญัตติและระยะเวลาพิจารณาคำแปรญัตติที่คณะกรรมการแปรญัตติได้รับไว้แล้ว นั้น

 คณะกรรมการแปรญัตติได้ประชุมเพื่อพิจารณาคำแปรญัตติแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2567 เสร็จเรียบร้อยแล้ว เมื่อวันที่ 21 สิงหาคม 2566 ปรากฏว่าไม่มีสมาชิกสภาองค์การบริหารส่วนตำบลหรือผู้บริหารฯ ท่านใดยื่นเสนอคำแปรญัตติภายในระยะเวลาที่กำหนดไว้ และคณะกรรมการแปรญัตติมีมติยืนยันตามร่างฉบับเดิม โดยไม่มีการแปรญัตติและขอสงวนคำแปรญัตติแต่อย่างใด รายละเอียดปรากฏตามสำเนารายงานการประชุมของคณะกรรมการแปรญัตติฯ ที่จัดส่งให้สมาชิกทุกท่านไปพร้อมกับหนังสือแจ้งนัดประชุมฯ ไปแล้ว ขอเชิญเลขานุการสภาองค์การบริหารส่วนตำบลชี้แจงข้อกฎหมายและระเบียบที่เกี่ยวข้อง

เลขานุการสภา อบต. **ข้อกฎหมาย/ระเบียบที่เกี่ยวข้อง**

 **ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 3) พ.ศ. 2565**

 **ข้อ 51 กำหนดว่า**  ในการพิจารณาร่างข้อบัญญัติวาระที่สอง ให้ปรึกษาเรียงตามลำดับ ข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้นเว้นแต่ที่ประชุมสภาท้องถิ่นจะได้ลงมติเป็นอย่างอื่น

ถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็นด้วยกับการแก้ไขในข้อใดแล้ว ไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก

ถ้าข้อความในข้อใดที่ได้มีมติไปแล้วขัดแย้งกันหรือบกพร่องในสาระสำคัญ ที่ประชุมสภาท้องถิ่นจะลงมติให้ส่งปัญหานั้นไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้ โดยไม่ให้มีการแปรญัตติในเรื่องใหม่ขึ้นอีก ในกรณีที่มีมติส่งปัญหาไปให้คณะกรรมการแปรญัตติพิจารณาใหม่ดังกล่าวแล้ว การพิจารณาเฉพาะข้อนั้นๆ เป็นอันระงับไว้ก่อน แต่ถ้าไม่มีการ

ขัดข้องที่จะพิจารณาข้ออื่นๆต่อไป สภาท้องถิ่นอาจลงมติให้พิจารณาจนจบร่างข้อบัญญัติก็ได้

-4-

ถ้าขัดแย้งหรือข้อบกพร่องตามวรรคสามเกิดขึ้นในการพิจารณารวดเดียว ที่ประชุมสภาท้องถิ่นจะลงมติให้ดำเนินการตามความในวรรคสามก็ได้

 เมื่อคณะกรรมการแปรญัตติได้ยื่นรายงานการพิจารณาข้อที่ได้ระงับไว้นั้นตามวรรคสามแล้วให้ประธานท้องถิ่นส่งรายงานนั้นให้แก่สมาชิกสภาท้องถิ่น ไม่น้อยกว่ายี่สิบสี่ชั่วโมงก่อนวันนัดประชุม เว้นแต่กรณีต้องพิจารณาเป็นการด่วน

 ในการประชุมต่อวาระที่สอง ให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้น

ประธาน ดังนั้น จึงสรุปว่า ในการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2567 ในวาระที่ 2 ไม่มีการแปรญัตติและแก้ไขแต่ประการใด

โดยคณะกรรมการแปรญัตติได้มีมติยืนยันตามร่างข้อบัญญัติงบประมาณรายจ่ายฉบับเดิม

 ขอเชิญสมาชิกเข้าที่ประชุม (และได้ตรวจนับองค์ประชุม ปรากฏว่ามีสมาชิกในที่ประชุม จำนวน 8 ท่าน เป็นอันครบองค์ประชุม) จึงเสนอให้ที่ประชุมพิจารณาว่าจะเห็นด้วยกับคณะกรรมการแปรญัตติฯที่ให้ยืนยันตามร่างข้อบัญญัติงบประมาณรายจ่ายฉบับเดิมหรือจะลงมติเป็นอย่างอื่นหรือไม่อย่างไร

มติที่ประชุม ลงมติเห็นด้วยกับคณะกรรมการแปรญัตติให้ยืนยันตามร่างข้อบัญญัติงบประมาณรายจ่ายฉบับเดิมด้วยมติเสียงข้างมาก (เห็นด้วย 7 เสียงและงดออกเสียง 1 เสียง)

ประธาน เมื่อที่ประชุมเห็นด้วยกับคณะกรรมการแปรญัตติฯ เป็นอันว่าในวาระที่ 2 (ขั้นแปรญัตติ) ที่ประชุมมีมติให้ยืนยันร่างข้อบัญญัติงบประมาณรายจ่ายประจำปีงบประมาณ พ.ศ. 2567 ตามร่างฉบับเดิม

 และได้หารือให้ที่ประชุมพิจารณาว่าจะลงมติร่างข้อบัญญัติงบประมาณรายจ่ายประจำปีงบประมาณ พ.ศ. 2567 ในวาระที่ 3 (ขั้นลงมติ) ต่อไปหรือไม่

นายนิจมนตรี ทุมจันทร์ เสนอให้สภาองค์การบริหารส่วนตำบลพิจารณาลงมติร่างข้อบัญญัติงบประมาณ

(รองประธานสภาฯ ) รายจ่ายประจำปีงบประมาณ พ.ศ. 2567 ในวาระที่ 3 (ขั้นลงมติ) ในการประชุม ครั้งนี้ตามลำดับต่อไป

ผู้รับรอง 1. นายแทน ไกรรัตน์ 2. นายจันทร์ศรี คำโคตร

ประธาน ไม่ทราบว่ามีสมาชิกท่านใดเสนอเป็นอย่างอื่นหรือไม่

ที่ประชุม ไม่มี

ประธาน เมื่อไม่มีสมาชิกท่านใดเสนอเป็นอย่างอื่นเพิ่มเติม จึงขอให้ที่ประชุมพิจารณาว่าจะให้ลงมติร่างข้อบัญญัติงบประมาณรายจ่ายประจำปีงบประมาณ พ.ศ.2567 ในวาระที่ 3 (ขั้นลงมติ) ในการประชุมครั้งนี้ต่อไปหรือไม่

มติที่ประชุม เห็นด้วยให้ลงมติร่างข้อบัญญัติงบประมาณรายจ่ายประจำปีงบประมาณ พ.ศ.2567 ในการประชุมครั้งนี้ตามลำดับต่อไปด้วยมติเสียงข้างมาก (เห็นด้วย 7 เสียง และงดออกเสียง 1 เสียง)

-5-

 **3.1.2 ในวาระที่ 3 (ขั้นลงมติ)**

ประธาน เมื่อที่ประชุมมีมติให้พิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2567 ในวาระที่ 3 (ขั้นลงมติ) ในการประชุมครั้งนี้ต่อไป

ในวาระที่ 2(ขั้นแปรญัตติ) ไม่มีการแปรญัตติและที่ประชุมลงมติให้ยืนยันร่างข้อบัญญัติงบประมาณรายจ่ายประจำปีงบประมาณ พ.ศ.2567 ตามร่างฉบับเดิม และให้ที่ประชุมพิจารณาในวาระที่ 3 (ขั้นลงมติ) ต่อไป

 ขอเชิญเลขานุการสภาองค์การบริหารส่วนตำบลชี้แจงข้อกฎหมายและระเบียบที่เกี่ยวข้อง

**เลขานุการสภา อบต.** **ข้อกฎหมาย/ระเบียบที่เกี่ยวข้อง**

 **ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 3) พ.ศ. 2565**

 **ข้อ 52 กำหนดว่า** การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร

ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็นข้อบัญญัติ หรือไม่

ประธาน ได้เชิญสมาชิกเข้าที่ประชุม (และได้ตรวจนับองค์ประชุมใหม่อีกครั้งหนึ่ง ปรากฏว่ามีสมาชิกในที่ประชุม จำนวน 8 คน เป็นอันครบองค์ประชุม)

จึงเสนอให้ที่ประชุมพิจารณาว่าจะลงมติให้ตราเป็นข้อบัญญัติงบประมาณรายจ่าย ประจำปีงบประมาณ พ.ศ. 2567 หรือไม่

มติที่ประชุม ลงมติเห็นชอบให้ตราเป็นข้อบัญญัติงบประมาณรายจ่ายประจำปีงบประมาณ พ.ศ. 2567 ด้วยมติเสียงข้างมาก (เห็นด้วย 7 เสียงและงดออกเสียง 1 เสียง)

 **3.2 พิจารณาการขออนุมัติโอนงบประมาณ**

ประธาน ขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่เกี่ยวข้อง

เลขานุการสภา อบต. **ข้อกฎหมาย/ระเบียบที่เกี่ยวข้อง**

**ระเบียบกระทรวงมหาดไทย ว่าด้วยวิธีการงบประมาณขององค์กรปกครอง**

**ส่วนท้องถิ่น พ.ศ.2563**

 **ข้อ 27** กำหนดว่า การโอนเงินงบประมาณรายจ่ายในงบลงทุน โดยการ

โอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่าย

เป็นรายการใหม่ ให้เป็นอำนาจอนุมัติของสภาท้องถิ่น

ประธาน ขอเชิญ นายกองค์การบริหารส่วนตำบล ชี้แจงการขออนุมัติโอนเงินงบประมาณ ครับ

นายประหยัด จะหลาบหลอง เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณของ

(นายก อบต.) องค์กรปกครองส่วนท้องถิ่น พ.ศ. 2563 ข้อ 27 จึงขอโอนงบประมาณฯ ดังนี้

-6-

**กองช่าง**

1. **โอนเพิ่ม(ตั้งจ่ายรายการใหม่)**

แผนงานอุตสาหกรรมและการโยธา งานก่อสร้าง งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปการ โครงการก่อสร้างทางระบายน้ำ หมู่ที่ 6 ทำการวางท่อระบายน้ำคอนกรีตเสริมเหล็กปากลิ้นราง ขนาดเส้นผ่าศูนย์กลาง 1.0 เมตร ขนาดกว้าง 8.0 เมตร ยาว 7.0 เมตร พร้อมปากทางรับน้ำ ขนาดกว้าง 1.6 เมตร ยาว 9.0 เมตร สูง 2.5 เมตร งบประมาณที่ตั้งไว้ - บาท งบประมาณคงเหลือก่อนโอน จำนวน - บาท ขออนุมัติโอนเพิ่ม จำนวน 246,๐๐๐.- บาท งบประมาณคงเหลือหลังโอน จำนวน 246,๐๐๐.-บาท

 - เป็นไปตามแผนพัฒนาท้องถิ่น (พ.ศ.2566-2570) หน้า 109 ลำดับที่ 18

 (พื้นที่ดำเนินการ หมู่ที่ 6)

 **โอนลด**

แผนงานอุตสาหกรรมและการโยธา งานก่อสร้าง งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปการ โครงการปรับปรุงภูมิทัศน์ อบต.นาสิงห์ เพื่อจ่ายเป็นค่าปรับปรุงภูมิทัศน์ภายในพื้นที่สำนักงาน อบต.นาสิงห์

1. งานปรับปรุงซ่อมแซมผิวถนนแอสฟัลติกภายในพื้นที่ ที่ทำการ อบต.นาสิงห์ ขนาดกว้าง 4 เมตร ยาว 120 เมตร หนา 0.05 เมตร
2. ติดตั้งไฟฟ้ารั้วสำนักงาน อบต.นาสิงห์ พร้อมป้ายบอกโครงการจำนวน 1 ป้าย รายละเอียดตามแบบแปลนที่ อบต.นาสิงห์กำหนด

งบประมาณตั้งไว้ จำนวน 250,000.-บาท งบประมาณคงเหลือก่อนโอน จำนวน 25๐,000.-บาท ขออนุมัติโอนลด จำนวน 246,๐00.-บาท งบประมาณคงเหลือหลังโอน จำนวน 4,000 บาท

- เป็นไปตามแผนพัฒนาท้องถิ่น (พ.ศ.2566-2570) หน้า 100 ลำดับที่ 10

มติที่ประชุม อนุมัติ (ด้วยเสียงข้างมาก อนุมัติ 7 เสียง และงดออกเสียง 1 เสียง)

1. **โอนเพิ่ม(ตั้งจ่ายรายการใหม่)**

แผนงานอุตสาหกรรมและการโยธา งานก่อสร้าง งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปการ โครงการก่อสร้างถนน คสล. หมู่ที่ ๒ ขนาดกว้าง 3 เมตร ยาว 34 เมตร หนา 0.15 เมตร หรือมีพื้นที่ผิวจราจรไม่น้อยกว่า 102 ตารางเมตร พร้อมลงลูกรังไหล่ทางกว้างข้างละ ๐.๓๐ เมตร งบประมาณที่ตั้งไว้ - บาท งบประมาณคงเหลือก่อนโอน จำนวน - บาท ขออนุมัติโอนเพิ่ม จำนวน ๖๐,๐๐๐.- บาท งบประมาณคงเหลือหลังโอน จำนวน ๖๐,๐๐๐.-บาท

 - เป็นไปตามแผนพัฒนาท้องถิ่น (พ.ศ.2566-2570) หน้า 106 ลำดับที่ 1

 (พื้นที่ดำเนินการ หมู่ที่ 2)

-7-

 **โอนลด**

 แผนงานอุตสาหกรรมและการโยธา งานบริหารงานทั่วไปเกี่ยวกับอุตสาหกรรมและการโยธา งบดำเนินงาน ค่าวัสดุ วัสดุวิทยาศาสตร์หรือการแทพย์ จำนวน ๒๕๐,๐๐๐.-บาท เพื่อจ่ายเป็นค่าวัสดุการแพทย์ที่มีลักษณะโดยสภาพไม่คงทนถาวรหรือตามปกติมีอายุการใช้งานไม่ยืนนาน สิ้นเปลือง หมดไป หรือเปลี่ยนสภาพไปในระยะเวลาอันสั้น ได้แก่วัสดุคงทน วัสดุสิ้นเปลือง วัสดุประกอบและอะไหล่ รายจ่ายที่ต้องชำระพร้อมกับค่าวัสดุ เช่น ค่าขนส่ง ค่าภาษี ค่าประกันภัย ค่าติดตั้ง เป็นต้น เช่น คลอรีน สารส้ม ฯลฯ

งบประมาณตั้งไว้ จำนวน 250,000.-บาท งบประมาณคงเหลือก่อนโอน จำนวน 25๐,000.-บาท ขออนุมัติโอนลด จำนวน 6๐,๐00.-บาท งบประมาณคงเหลือหลังโอน จำนวน 190,000 บาท

มติที่ประชุม อนุมัติ (ด้วยเสียงข้างมาก อนุมัติ 7 เสียง และงดออกเสียง 1 เสียง)

 **3.3 พิจารณาการเปลี่ยนแปลงคำชี้แจงงบประมาณรายจ่าย**

ประธาน ขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่เกี่ยวข้อง

เลขานุการสภา อบต. **ข้อกฎหมาย/ระเบียบที่เกี่ยวข้อง**

**ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563**

ข้อ 2๙ การแก้ไขเปลี่ยนแปลงคำชี้แจงงบประมาณรายจ่ายในงบลงทุน ที่ทำให้ลักษณะปริมาณ คุณภาพเปลี่ยน หรือเปลี่ยนสถานที่ก่อสร้าง ให้เป็นอำนาจอนุมัติของสภาท้องถิ่น

ประธาน ขอเชิญ นายกองค์การบริหารส่วนตำบล ชี้แจงการเปลี่ยนแปลงคำชี้แจงงบประมาณรายจ่าย ครับ

นายประหยัด จะหลาบหลอง เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณของ

(นายก อบต.) องค์กรปกครองส่วนท้องถิ่น พ.ศ. 2563 ข้อ 29 จึงขอเปลี่ยนแปลงคำชี้แจงงบประมาณรายจ่าย ดังนี้

 **ข้อความเดิม**

โครงการก่อสร้างถนน คสล. หมู่ที่ ๕ จำนวน ๒๐๐,๐๐๐.-บาท เพื่อจ่ายเป็นค่าก่อสร้างถนน คสล.ขนาดกว้าง ๓ เมตร ยาว ๓๕ เมตร หนา ๐.๑๕ เมตร พร้อมก่อสร้างรางระบายน้ำ ขนาดกว้าง ๐.๒๕ เมตร ลึก ๐.๒๕ เมตร ยาวรวม ๗๐ เมตร และก่อสร้างทางระบายน้ำวางท่อ คสล.ขนาดเส้นผ่านศูนย์กลาง ๐.๔๐ เมตร ยาว ๓๕ เมตร พร้อมป้ายบอกโครงการจำนวน ๑ ป้ายรายละเอียดตามแบบแปลนที่ อบต.นาสิงห์กำหนด

 **ข้อความใหม่**

โครงการก่อสร้างถนน คสล. หมู่ที่ ๕ จำนวน ๒๐๐,๐๐๐.-บาท เพื่อจ่ายเป็นค่าก่อสร้างถนน คสล. ดังนี้

- ก่อสร้างถนน คสล.ขนาดกว้าง ๓ เมตร ยาว ๓๕ เมตร หนา ๐.๑๕ เมตร หรือมีพื้นผิวจราจรรวมไม่น้อยกว่า 105 ตารางเมตร

-8-

- ก่อสร้างรางระบายน้ำข้างถนน ขนาดกว้าง ๐.40 เมตร ยาวข้างๆละ 35 เมตร รวมความยาว ๗๐ เมตร ความลึกไม่ต่ำกว่า 0.35 เมตร

- ก่อสร้างรางระบายน้ำข้ามถนน ขนาดกว้าง ๐.๔๐ เมตร ยาวรวม 8 เมตร ความลึกไม่ต่ำกว่า 0.35 เมตร พร้อมป้ายบอกโครงการจำนวน ๑ ป้าย รายละเอียดตามแบบแปลนที่ อบต.นาสิงห์

มติที่ประชุม อนุมัติ (ด้วยเสียงข้างมาก อนุมัติ 7 เสียง และงดออกเสียง 1 เสียง)

 **3.4 พิจารณาให้ความเห็นชอบการทำกิจการนอกเขต**

ประธาน ขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่เกี่ยวข้อง

เลขานุการสภา อบต. **ข้อกฎหมาย/ระเบียบที่เกี่ยวข้อง**

**พระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง (ฉบับที่ ๗ )พ.ศ.2562**

มาตรา ๗๓ องค์การบริหารส่วนตำบลอาจทำกิจการนอกเขตองค์การบริหารส่วนตำบล หรือร่วมกับสภาตำบล องค์การบริหารส่วนตำบล องค์การบริหารส่วนจังหวัด หรือหน่วยการบริหารราชการท้องถิ่นอื่น เพื่อกระทำกิจการร่วมกันได้ ทั้งนี้ เมื่อได้รับความยินยอมจากสภาตำบล องค์การบริหารส่วนตำบล องค์การบริหารส่วนจังหวัด หรือหน่วยการบริหารราชการส่วนท้องถิ่นที่เกี่ยวข้อง และกิจการนั้นเป็นกิจการที่จำเป็นต้องทำและเป็นการเกี่ยวเนื่องกับกิจการที่อยู่ในอำนาจหน้าที่ของตน

ประธาน ขอเชิญ นายกองค์การบริหารส่วนตำบล ชี้แจงการทำกิจการนอกเขต ครับ

นายประหยัด จะหลาบหลอง เพื่อให้เป็นไปตามพระราชบัญญัติสภาตำบลและองค์การบริหารส่วนตำบล

(นายก อบต.) พ.ศ.๒๕๓๗ แก้ไขเพิ่มเติมถึง (ฉบับที่ ๗ )พ.ศ.2562 มาตรา ๗๓ขอชี้แจง ดังนี้

ตามหนังสือที่ว่าการอำเภอศรีวิไล ที่ บก ๐๐๒๓.๑๔/๒๔๙ ลงวันที่ ๑๒ กรกฎาคม ๒๕๖๖ เรื่อง แจ้งผลการดำเนินการตรวจสอบแนวเขตตำบลนาสะแบง ซึ่งองค์การบริหารส่วนตำบลนาสะแบงแจ้งว่าพื้นที่การเกษตรโซนดงคำ ที่องค์การบริหารส่วนตำบลนาสิงห์ มีการดำเนินการก่อสร้าง ระบบผลิตน้ำประปา และทางคมนาคม มาตั้งแต่ต้น เป็นพื้นที่ในแนวเขตของตำบลนาสะแบง โดยในปัจจุบันสภาพถนนชำรุดประชาชนที่ใช้เส้นทางสัญจรได้รับความเดือดร้อน จึงมีความต้องการให้องค์การบริหารส่วนตำบลนาสิงห์ส่งมอบทรัพย์สินให้แก่องค์การบริหารส่วนตำบลนาสะแบงเพื่อจะได้ตั้งงบประมาณบรรจุไว้ในแผนพัฒนาการปรับปรุงซ่อมแซมต่อไป

ทั้งนี้ กองช่างได้ตรวจข้อมูลทรัพย์สินตามที่องค์การบริหารส่วนตำบลนาสะแบงแจ้งมาแล้วพบว่า ระบบผลิตน้ำประปาที่ตั้งในพื้นที่ดังกล่าวเป็นทรัพย์สินขององค์การบริหารส่วนตำบลนาสิงห์ โดยก่อสร้างแล้วเสร็จเมื่อปี พ.ศ.2546 มีพื้นที่กว้าง ๒๔ เมตร ยาว ๒๗ เมตร พื้นที่รวม 648 ตารางเมตร ต้องดำเนินการขอความเห็นชอบการทำกิจการนอกเขตจากสภาองค์การบริหารส่วนตำบลนาสิงห์ เพื่อนำเสนอนายอำเภอศรีวิไลและสภาองค์การบริหารส่วนตำบลนาสะแบงต่อไป แต่เส้นทางคมนาคมอยู่นอกเขตความรับผิดชอบขององค์การบริหารส่วนตำบลนาสิงห์ รายละเอียดตามภาพถ่ายและแผนที่ที่ส่งไปพร้อมกับหนังสือเชิญประชุมครับ

-9-

ประธาน มีสมาชิกสภาฯ ท่านใดจะสอบถามเพิ่มเติมหรือไม่ หากไม่มีผมขอมติที่ประชุมสภาองค์การบริหารส่วนตำบลนาสิงห์ด้วยครับ

มติที่ประชุม เห็นชอบ (ด้วยเสียงข้างมาก เห็นชอบ 6 เสียง ไม่เห็นชอบ 1 เสียง และงดออกเสียง 1 เสียง)

ประธาน ขณะนี้เวลา 12.00 น. ขอหยุดพักการประชุม เพื่อรับประทานอาหาร และให้เข้ามาประชุมต่อในเวลา 13.30 น.

**เริ่มประชุมเวลา 13.30 น.**

**ระเบียบวาระที่ 4** **เรื่องอื่นๆ**

ประธาน ขอเชิญให้สมาชิกในที่ประชุมเสนอเรื่องอื่นๆ

นายกฤษณะ ไกรรัตน์ 1. ขอสอบถามเรื่องการเก็บค่าน้ำประปา มีเกณฑ์ในการคิดคำนวณค่าน้ำอย่างไร

(เลขาสภา อบต.) ชาวบ้านถามเข้ามาแต่สมาชิกสภาฯ ไม่สามารถตอบชาวบ้านได้ครับ

 2. อยากหารือท่านประธานเรื่องการโค่นไม้ยางพาราช่วงหน้าฝน อบต. เรามีข้อบังคับเกี่ยวกับเรื่องนี้ไหมครับ ผมอยากให้เชิญทีมผู้นำทั้ง 8 หมู่บ้านมาทำ MOU ร่วมกัน เพื่อบังคับใช้กฎระเบียบนี้ครับ

นางกรณิศ พินะสา ในการจัดเก็บค่าน้ำประปา เราจัดเก็บตามการใช้น้ำโดยวัดจากมิเตอร์น้ำ โดยใช้

(ผอ.กองคลัง) เลขที่จดหลังลบด้วยเลขที่จดก่อนหน้า คูณด้วยหน่วยละ 5 บาทค่ะ และจะประชุมเจ้าหน้าที่ผู้จดเลขมาตรวัดน้ำประปาให้สามารถอธิบายการคิดคำนวณค่าน้ำกับชาวบ้านได้ รวมถึงการแจ้งให้ชาวบ้านทราบ หากไม่จ่ายค่าน้ำประปา ทางเราจะดำเนินการถอดมาตรวัดน้ำประปาค่ะ

นางสาววันเพ็ญ ฉั่นพัฒนาพงศ์ เรื่องการโค่นไม้ยางพารานั้น ในการประชุมสภาฯ สมัยสามัญ สมัยที่ 4 ครั้งที่ 1

(ปลัด อบต.) ประจำปีงบประมาณ พ.ศ. 2565 เมื่อวันที่ 7 ตุลาคม 2565 เคยแจ้งให้สมาชิกสภาฯ ทราบว่าการโค่นหรือตัดไม้ยางพารานั้นให้เป็นไปตามมติของคณะกรรมการประจำหมู่บ้านนั้นๆ ว่าสามารถโค่นหรือตัดไม้ในช่วงฤดูฝนได้หรือไม่ เช่น

 บ้านทรายทอง หมู่ที่ 5 มีมติว่าในฤดูฝน ห้ามตัดไม้ยางพารา ยกเว้นพื้นที่ที่ติดถนนคอนกรีต สามารถตัดได้

นายนิจมนตรี ทุมจันทร์ เรียน ท่านประธานสภาฯ ที่เคารพ ผมนายนิจมนตรี ทุมจันทร์ สมาชิกสภา อบต.

(รองประธานสภาฯ) หมู่ที่ 7

1. สอบถามเรื่องการโอนงบประมาณตั้งจ่ายเป็นรายการใหม่สามารถทำเพิ่มได้อีกหรือไม่ครับ เพราะถนนลูกรังสายห้วยปอในตอนนี้ชำรุดมาก ชาวบ้านไม่สามารถสัญจรได้ ต้องสัญจรเส้นถ้ำน้อยน้ำทิพย์แทน ถ้ารองบประมาณ พ.ศ. 2567 มันช้าเกินไปครับ ชาวบ้านเขาสัญจรทุกวัน เขาลำบากกันมากครับ
2. ถนนคสล. สายถ้ำน้อยน้ำทิพย์ชำรุดเสียหาย มีประกันสัญญาหรือไม่ สามารถนำเงินประกันสัญญามาซ่อมแซมได้หรือไม่
3. เรื่องน้ำดิบที่ใช้มาผลิตน้ำประปา ให้ใช้น้ำบ่อบาดาล เพราะน้ำสระมันขุ่นมากครับ

-10-

นายประหยัด จะหลาบหลอง ตามที่ท่านรองประธานสภาฯ แจ้งปัญหามานั้น

(นายก อบต.) 1. ถนนลูกรังสายห้วยปอ ขอมอบให้ทางกองช่างดำเนินการแก้ไขครับ

2. ถนน คสล. สายถ้ำน้อยน้ำทิพย์ที่ชำรุดเสียหายนั้น ยังอยู่ในระหว่างการประกันสัญญา ให้ทางกองช่างดำเนินการไปตามขั้นตอน ตามกระบวนการด้วยครับ

3. เรื่องน้ำดิบผลิตประปา หมู่ที่ 5 นั้น เป็นการสลับน้ำดิบระหว่างน้ำบาดาลกับน้ำสระหลวง ปัญหาเกิดจากเครื่องกรองน้ำของเราและระบบผลิตประปาเล็กเกินไปและขาดการดูแลอย่างจริงจังจากเจ้าหน้าที่ ขอมอบให้ทางกองช่างดำเนินการแก้ไขต่อไปครับ

นางสาวแววตา ก้อนบุญใส เรียน ท่านประธานสภาฯ ท่านนายกฯ ดิฉัน นางสาวแววตา ก้อนบุญใส

(สมาชิกสภา อบต.) สมาชิกสภา อบต.นาสิงห์ หมู่ที่ 2 ขอแจ้งเรื่องชาวบ้านร้องเรียนเรื่องถนนลูกรังเส้นโคกมน ฝนกัดเซาะทำให้ถนนตรงสวนแม่เทียม ศรีกุลรัตน์ ขาด ทำให้การสัญจรของชาวบ้านลำบากมาก

นายประหยัด จะหลาบหลอง ขอบคุณท่านสมาชิกสภาฯ หมู่ที่ 2 ที่แจ้งปัญหาเข้ามาครับ ทางผู้บริหารและ

(นายก อบต.) เจ้าหน้าที่กองช่างจะออกพื้นที่ตรวจสอบก่อนว่าสามารถดำเนินการแก้ไขได้เลยหรือไม่ มีงบประมาณและวัสดุอุปกรณ์เพียงพอต่อการซ่อมแซมแก้ไขให้หรือไม่

นายมีชัย นาเวียง เรียน ท่านประธานสภาฯ ท่านนายกฯ หัวหน้าส่วนราชการและสมาชิกสภาฯ

(สมาชิกสภา อบต.) ทุกท่าน กระผม นายมีชัย นาเวียง สมาชิกสภา อบต. หมู่ที่ 5 ขอสอบถามครับ

1. เรื่องร้องเรียนร้องทุกข์ของนายวิเชียร นาเวียง กรณีน้ำท่วมขังถนนทางหลวงท้องถิ่น ทำให้รั้วบ้านทรุดตัว (ถนนเส้นห้วยอีแดด) มีการดำเนินการอย่างไร
2. เรื่องน้ำประปา ในช่วงวันเสาร์ – อาทิตย์ที่ผ่านมา น้ำประปาขุ่นมากครับ

เคยแจ้งทางกองช่างแล้วครับ แต่ติดวันหยุดครับ ขอฝากทางท่านผู้บริหารด้วยครับ

1. ทางระบายน้ำหน้าโรงเรียนบ้านนาสิงห์ เกิดความเสียหาย มีการแก้ไขอย่างไร

มีผู้รับจ้างแล้วหรือไม่

นายประหยัด จะหลาบหลอง ขอบคุณท่านสมาชิกสภา อบต. หมู่ที่ 5 ที่สะท้อนปัญหาเข้ามาให้ทราบครับ

(นายก อบต.) 1. เรื่องร้องเรียนร้องทุกข์กรณีน้ำท่วมขังที่แจ้งเข้ามานั้น เจตนาที่แจ้งเข้ามานั้น เพื่อในอนาคต หากมีชาวบ้านเข้ามาอยู่อาศัยมากขึ้น ชาวบ้านจะเดือดร้อน จึงต้องการให้ทาง อบต. เราปรับปรุงรางระบายน้ำให้สามารถระบายน้ำให้สะดวกขึ้นเท่านั้นครับ

 2. เรื่องน้ำประปาขุ่น ฝากกองช่างดำเนินการแก้ไขครับ

3. เรื่องรางระบายน้ำหน้าโรงเรียนบ้านนาสิงห์ จะรีบดำเนินการแก้ไขไปตามขั้นตอนต่อไปครับ

นายจันทร์ศรี คำโคตร ขอแจ้งปัญหาถนนลูกรังสายโคกปลายนา ตอนนี้มีปัญหาชำรุดอยู่ทั้งหมด 6 จุด

(สมาชิกสภา อบต.) ลูกบ้านจะดำเนินการแก้ไขเอง ทางผมได้ห้ามไว้ ไม่ทราบว่าในปีงบประมาณ

 พ.ศ. 2567 มีงบซ่อมแซมหรือไม่ ผมอยากให้ซ่อมแซมในช่วงหน้าแล้งครับ

นายประหยัด จะหลาบหลอง ทางปัญหาที่ทางท่านสมาชิกสภาฯ หมู่ที่ 4 แจ้งมานั้น ทางผู้บริหารจะรับไว้

(นายก อบต.) เพื่อพิจารณาหาทางแก้ไขต่อไปครับ

-11-

นายสุรพล นันทา เนื่องด้วยทางผมได้รับมอบหมายจากท่านนายกฯ ให้เข้าร่วมประชุมที่หอประชุม

(เลขานุการนายกฯ) อำเภอศรีวิไล ทางอำเภอศรีวิไลได้รับแจ้งว่าผู้บริหารกระทรวงมหาดไทยมีกำหนดมาตรวจราชการเพื่อติดตามการดำเนินงานตามนโยบายของรัฐบาลและกระทรวงมหาดไทย ในพื้นที่อำเภอศรีวิไล ในวันที่ 8 กันยายน 2566 ณ โรงเรียนกัลยาณิวัฒนา 2 บ้านเกษมพัฒนา หมู่ที่ 2 ตำบลนาแสง อำเภอศรีวิไล

 นายอำเภอศรีวิไลจึงขอความร่วมมือจากอบต.นาสิงห์ ให้ทำความสะอาดและตัดหญ้า/ต้นไม้ที่กีดขวาง ถนนสายศรีวิไล – นาแสง ในเขตพื้นที่ของเรา รวมถึงการเตรียมข้อมูลทำโครงการเพื่อเสนอทางผู้บริหารกระทรวงมหาดไทยได้รับทราบครับ

นางสาวสโรชา ชัยโคตร 1. สำนักงานคลังจังหวัดบึงกาฬ แจ้งให้ผู้สูงอายุที่ผ่านคุณสมบัติตามโครงการ

(ผอ. กองสวัสดิการสังคม) ลงทะเบียนเพื่อสวัสดิการแห่งรัฐ (ตำบลนาสิงห์ 60 ราย) ให้นำสมุดบัญชีธนาคารที่ผูกพร้อมเพย์แล้ว มาแจ้งข้อมูล ณ ที่ทำการ อบต.นาสิงห์ กองสวัสดิการสังคม เพื่อเตรียมพร้อมรับโอนเงินจากโครงการฯ ดังกล่าว โดยสำนักงานคลังจังหวัด บึงกาฬจะดำเนินการโอนเงินเข้าบัญชีผู้สู้อายุที่ได้แจ้งเลขที่บัญชีเรียบร้อยแล้ว ภายในเดือนกันยายน 2566 (เดือนละ 100 บาท จำนวน 6 เดือน นับตั้งแต่เดือนเมษายน-กันยายน 2566) สำหรับรายชื่อผู้สูงอายุทั้ง 60 คน หากทางกองสวัสดิการสังคมได้รับข้อมูลแล้วจะแจ้งไปทางไลน์กลุ่ม รบกวนให้สมาชิกสภาฯ ทุกท่านเข้าไปแจ้งกับผู้สูงอายุในหมู่บ้านของท่านด้วยค่ะ

 2. ระเบียบกระทรวงมหาดไทย ว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2566

 ข้อ 9 หากมีการปรับอัตราการจ่ายเงินเบี้ยยังชีพผู้สูงอายุแบบขั้นบันไดตามมติคณะรัฐมนตรีให้มีการปรับอัตราการจ่ายเงินเบี้ยยังชีพผู้สูงอายุ ณ เดือนที่ผู้สูงอายุมีอายุครบช่วงอายุในเดือนถัดไป

 ตอนนี้รอแนวทางปฏิบัติจากทางกรมส่งเสริมการปกครองท้องถิ่นก่อนค่ะ

ประธาน ไม่ทราบว่ามีสมาชิกในที่ประชุมจะเสนอหรือสอบถามเรื่องอื่นๆ เพิ่มเติมอีกหรือไม่

ที่ประชุม ไม่มี

ประธาน เมื่อไม่มีสมาชิกท่านใด เสนอเรื่องอื่นๆเพิ่มเติมอีก จึงได้กล่าวปิดประชุม

**ปิดประชุมเวลา 14.45 น.**

 (ลงชื่อ) ผู้บันทึกรายงานการประชุม

 (นายกฤษณะ ไกรรัตน์)

 เลขานุการสภาองค์การบริหารส่วนตำบลนาสิงห์

-12-

 (ลงชื่อ) ประธานกรรมการตรวจสอบรายงานการประชุม

 ( นายมีชัย นาเวียง )

 (ลงชื่อ) กรรมการตรวจสอบรายงานการประชุม

 ( นายแทน ไกรรัตน์ )

 (ลงชื่อ) กรรมการและเลขานุการตรวจสอบรายงานการประชุม

 ( นายจิตรกร จันสี )

⏹การรับรองรายงานการประชุม

 .........................................................................................................................................................................

 .........................................................................................................................................................................

 (ลงชื่อ)

 ( นายเดช ติดมา )

 ประธานสภาองค์การบริหารส่วนตำบลนาสิงห์